CELEX: 62015TN0556
Language: da
Date: 2015-09-25 00:00:00
Title: Sag T-556/15: Sag anlagt den 25. september 2015 — Portugal mod Kommissionen

30.11.2015   
            
            
               DA
            
            
               Den Europæiske Unions Tidende
            
            
               C 398/64
            
         Sag anlagt den 25. september 2015 — Portugal mod Kommissionen
   (Sag T-556/15)
   (2015/C 398/78)
   Processprog: portugisisk
   
      Parter
   
   
      Sagsøger: Den Portugisiske Republik (ved L. Fernandes, M. Figueiredo, P. Estêvão og J. Almeida, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C(2015) 4076 af 22. juni 2015 (1) om udelukkelse fra EU-finansiering på grund af »Svagheder i LPIS« af et beløb på 13 7 3 89  156,95 EUR svarende til de udgifter, som Den Portugisiske Republik har anmeldt inden for foranstaltningen anden direkte støtte, hektar, for regnskabsårene 2010, 2011 og 2012, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende anbringender.
   
               A —
            
            
               Vedrørende regnskabsårene 2009 og 2010
               
                           —
                        
                        
                           Der foreligger en tilsidesættelse af proportionalitetsprincippet og af artikel 5 TEU for så vidt som den omstændighed, at Kommissionen, selv om den allerede har accepteret nøjagtigt de samme beregninger og præmisser i tidligere undersøgelser, uden en behørig begrundelse, har forkastet de beregninger, som de portugisiske myndigheder har fremlagt sammen med ansøgningen om en fast korrektion, selv om den har konstateret de talrige forbedringer i forbindelse med gennemførelsen af handlingsplanene i IFKS, udgør en klar tilsidesættelse af princippet om loyalt samarbejde.
                        
                     
         
               B —
            
            
               For regnskabsåret 2011
               
                           1.
                        
                        
                           Der foreligger en tilsidesættelse af princippet om loyalt samarbejde, for så vidt som Kommissionen i forbindelse med svaghederne ved funktionen af LPIS-GIS for regnskabsåret 2011, frakendte enhver betydning af alt det arbejde, som de portugisiske myndigheder har udført, navnlig de foranstaltninger, som de vedtog — som f.eks. handlingsplanen, der blev bekræftet af godkendelsesorganet — og som blev gennemført med særlig henvisning til regnskabsåret 2011, med Kommissionens samtykke og viden.
                        
                     
                           2.
                        
                        
                           Der foreligger en tilsidesættelse af kontradiktionsprincippet for så vidt som det fremgår af meddelelsen i henhold til artikel 11 i forordning (EF) nr. 885/06 (2) vedrørende regnskabsåret 2011, at formålet med undersøgelsen består i de uregelmæssigheder, der er opdaget med hensyn til LPIS, men afgørelsen er baseret på en ulovlig konsolidering af rettigheder, hvilket ikke er nævnt i den fremsendte skrivelse, som fastsat i nævnte artikel 11, hvorfor de portugisiske myndigheder ikke havde lejlighed til at udtale sig herom.
                        
                     
                           3.
                        
                        
                           Der foreligger en tilsidesættelse af artikel 11 i forordning (EF) nr. 885/06 for så vidt som afgørelsen ikke var tilstrækkeligt begrundet, da dens grunde/begrundelse er upræcis, hvorfor den tilsidesætter tanken bag og formålet med artikel 11, stk. 1, i forordning nr. 885/2006.
                        
                     
         
               C —
            
            
               Stigning/satser for faste korrektioner — for regnskabsårene 2009-2011
               
                           —
                        
                        
                           Der foreligger en tilsidesættelse af artikel 31, stk. 2, i forordning nr. 1290/2005 (3) og en tilsidesættelse af proportionalitetsprincippet og AGRI/61 495/2002-REV1’s karakter af sanktion, eftersom de vedtagne foranstaltninger (dvs. afgørelserne) hverken er passende eller nødvendige for at nå det forfulgte mål, og de går videre end, hvad der er nødvendigt for at nå dette mål, henset til, at de portugisiske myndigheder har foretaget beregningen i henhold til Kommissionens retningslinjer og efter, at denne institution har besluttet at anvende en fast korrektion.
                        
                     
         
      (1)  Kommissionens gennemførelsesafgørelse af 22.6.2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 182, s. 39).
   
      (2)  Kommissionens forordning (EF) af 21.6.2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (EUT L 171, s. 90).
   
      (3)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).